Styremøte 15.01.14

Saksliste:

Sak 2/2013: Referatsak: Drift. Regnskap og revisor. Godkjenning av avtale med regnskapsfører Roger Toftner, Maura.

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 7/2013: Referatsak: Kvinnenettverk

Sak. 8/2013: Referatsak: Markedsavdeling

Sak 10/2013: Referatsak: Forskningfinansiering

Sak 17/2013: Referatsak: HM Kong Harald

Sak 21/2013: Referatsak: Administrativ støtte

Sak 23/2013: Telefon til foreningen

Sak 1/2014. Kontingent; hvordan håndterer vi de senest innmeldte i 2013?

Sak 2/2014. Årsmøtet 2014

Sak 3/2014. Landsmøtet 2014

Sak 4/2014 Taushetserklæring - innført for likemenn, skal det også gjelde tillitsvalgte?

Sak 5/2014. Internkontroll

Sak 6/2014: Søknad om HDIR-midler; hva skal vi søke om? Innspill fra resten av styret mottas.

Sak 7/2014: Refusjon av utgifter til Ranveig

Sak 8/2014: Foreløpig regnskapsoversikt

Referat styremøte 15.01.14

Tilstede: Stine Buan, Arve Lundgreen, Nils Nerdalen, Ranveig Røtterud

Referatsakene 4, 7, 8, 10, 17, 21 og 23/2013 ble ikke behandlet.

**Sak 1/2014. Kontingent; hvordan håndterer vi de senest innmeldte i 2013?**

Vedtak: De som har meldt seg inn etter 1. oktober får medlemskontingenten godkjent som gjeldende for neste år. Styret vurderer saken slik at de har årsmøtets tillit til å definere slike detaljer. Saken avsluttes.

**Sak 2/2014. Årsmøtet 2014**

Foreløpig innkalling til årsmøtet må sendes ut straks. Styret vurderer at i henhold til vedtektene og valg gjort på ekstraordinært årsmøte i nov. 2013 er Nils, Hans og Odd-Sverre ikke på valg, mens Stine, Ranveig og Arve er på valg. Valgkomiteen bes starte sitt arbeid.Styret varsler tre saker til årsmøtet:

1. Foreningens organisatoriske utvikling; hvilke ledd og funksjoner skal opprettes og hvordan skal de fungere
2. Samarbeidsavtale med Funksjonshemmedes Fellesorganisasjon (FFO),
3. Samarbeidsavtale med Kreftforeningen

Vedtak: Ranveig skriver og sender ut innkalling til årsmøtet så fort som mulig, Stine utarbeider et saksframlegg til årsmøtet om henholdsvis FFO og Kreftforeningen, og Ranveig forespør Olav Rognlien om han sammen med Nils kan lage et saksframlegg om foreningens organisatoriske utvikling.

**Sak 3/2014. Landsmøtet 2014**

Følgende rammeplan er lagt: fagdag fredag, årsmøte lørdag, temadag søndag.

Tentativt program for fagdagen:

9-10:Blærekreftskolen del I, grunnleggende om blærekreft. Repetisjon fra i fjor - de som fikk det da kan stå over og heller gå seg en morgentur.

10 - 12, tre parallelle sesjoner: A) **tarmproblemer** (forespør gastrokirurg, gastromedisiner og urolog om faglige bidrag) B) utstyr og hjelpemidler for stomipasienter (inviterer alle leverandører innen området til presentasjon og stands) C) pårørendenettverk (planlegger å sende dem ut på tur, arbeider med programmet).

12. Lunsj

14 - 16:  infeksjoner og infeksjonsbehandling (Urolog Erik Haug, Tønsberg og Dag Berild, infeksjonsmedisin Ullevål)

16 - 17: Blærekreftskolen del II - Hva skjer inni cellene.

Temadagen søndag tenkes brukt til mentalt påfyll. Stress/sorgmestring, Den vanskelige samtalen, etc.  Jobber med foredragsholdere. Dette blir primært kursnivå II for likemennene, men alle som ønsker det kan delta.

Vedtak: Styret slutter seg til planene og håper de vil trekke mange interesserte. Saken avsluttes.

**Sak 4/2014 Taushetserklæring**

Taushetserklæring er innført for likemenn, skal det også gjelde tillitsvalgte?

Vedtak: Inntil videre pålegger vi de som er valgt av årsmøtet å signere taushetserklæringen. Foreløpig omfatter dette ikke lokale ressurspersoner som er utpekt eller valgt lokalt. Saken avsluttes.

**Sak 5/2014. Internkontroll**

Foreningen har utarbeidet en prosedyre for internrevisjon som fram til nå har ligget i bero fordi virksomheten ikke har vært stor nok eller omfattende nok til å gjennomgå noen revisjon. Men med gjennomført prosjekt for Helsedirektoratet, tilhørende rapport og årsmelding er det på tide å få internkontrollprosedyrene iverksatt.

Vedtak: Leder oppnevner revisjonsleder etter forespørsel fra Ranveig til forslagsvis Wenche Skjæggestad eller Tore Johan Brevik.

**Sak 2/2013: Drift. Regnskap og revisor. Godkjenning av avtale med regnskapsfører Roger Toftner, Maura.**

Forslag til avtale med ARF Roger Toftner ble fremlagt. Det ble bemerket at en omtalt prisliste ikke fulgte med, men at resten så greit ut.  
Vedtak: Arve tar kontakt med Toftner og forhører seg litt nærmere om prisnivå, regnskapsprinsipper og annet. Hvis dette er i orden gis Ranveig fullmakt til å inngå avtale om regnskapstjenester for foreningen. Revisoravtale gjenstår.

**Sak 6/2014: Søknad om HDIR-midler; hva skal vi søke om?**

Saken ble drøftet og følgende innspill fra resten av styret notert: dekke utgifter til flere lokale treff, bygge ut organisasjonen med flere medlemmer, reklamefilm, videreutvikle websida, avisannonser. likemannsguide samt ID-kort og visittkort til likemennene.

Vedtak: Ranveig gis fullmakt til å utforme en ny søknad til Helsedirektoratet.Saken avsluttes.

**Sak 7/2014: Refusjon av utgifter til styremedlemmer**

Ranveig skal ha refundert konkrete utgifter hun har hatt i forbindelse med sitt arbeid for foreningen.

Vedtak: Bilgodtgjørelse og andre utgifter som skal refunderes attesteres av leder før utbetaling. Saken avsluttes.

**Sak 8/2014: Foreløpig regnskapsoversikt**

Regnskapsoversikten var ikke klar til gjennomgang på styremøtet, men blir det snart.

Vedtak: Ranveig sender Arve den foreløpige oversikten på EXCEL-arket til gjennomsyn så fort den er ferdig. Saken avsluttes

Maura 16.01 2014,

Ranveig Røtterud

referent.